"COBRA TOUCH" SONJIKA IS NIE GEPLA OOR VERVAL VAN RIOLERING IN SA....SOLANK TOILETTE SPOEL
Onderwerp: "COBRA TOUCH" SONJIKA IS NIE GEPLA OOR VERVAL VAN RIOLERING IN SA....SOLANK TOILETTE SPOEL Fri Apr 30, 2010 10:49 pm
DIS OMREDE DIE LAND BEHEER WORD DEUR IDIOTE SOOS DIE- DAT ALLES INMEKAAR GEVAL HET- TIPIES AFRIKA MENTALITEIT!!
Toilette spoel – dis genoeg vir Sonjica
* Minister was hande in onskuld oor krisis met riool
Elise Tempelhoff en Lizel Steenkamp
Me. Buyelwa Sonjica, minister van waterwese en omgewingsake, het gister ontken Suid-Afrika se rioolsuiweringsaanlegte is in 'n krisistoestand, want spoeltoilette werk en daar is nie grootskaalse pandemies weens besmette water nie.
Dat net 32 van die land se 852 aanlegte behoorlik werk, is volgens Sonjica nie genoeg rede om 'n noodtoestand te verklaar nie.
"'n Krisis? Wat my betref is dit 'n krisis wanneer almal in die land siek is. Ons almal se toilette spoel wanneer ons dit trek.
"Ja, 'n ernstige uitdaging staar ons in die gesig en ja, ons het rede om bekommerd te wees, maar ek dink nie ons het 'n krisisvlak bereik nie. Ons is nie daar nie, ons wil nie daar wees nie en ons gaan nie daar kom nie," het Sonjica gesê nadat sy die langverwagte Groendruppel-verslag in Pretoria bekend gemaak het.
Net 53% of 449 van die land se 852 rioolsuiweringsaanlegte is vir die verslag in aanmerking geneem.
Van hulle het 7% (32) besonder goed gevaar en Groendruppelstatus gekry.
38% het tussen 50% en 89% gekry.
Dit beteken hulle funksioneer binne aanvaarbare standaarde.
Sonjica het gesê sy is veral bekommerd oor die oorblywende 55% wat baie swak gevaar het.
Volgens haar is R23 miljard nodig om ou en wanfunksionele aanlegte te vervang.
Sy het daarop gewys dat litigasie teen die plaaslike owerhede wat hul plig versuim "'n laaste uitweg" is.
Daar is plaaslike owerhede, waaronder Emfuleni (Vereeniging en Vanderbijlpark) en Madibeng (Brits en Hartbeespoort), waarteen die regering regstappe begin het.
400 plaaslike owerhede het ook intussen opdrag gekry om hul riool- suiweringsaanlegte reg te ruk.
Een van die grootste oorsake van die probleme met rioolsuiweringswerke is dat dit oud is en nie ontwerp is om massiewe ladings te verwerk nie.
Die ander plaaslike owerhede wat sukkel, word in die gees van samewerkende regering bygestaan om hul aanlegte "om te draai", het
Sy is nie ontmoedig omdat net meer as die helfte van die rioolsuiweringsaanlegte aan die projek deelgeneem het nie.
"Onthou, dit is die eerste keer dat die projek van stapel gestuur is."
Mnr. Leonardo Manus, projek­leier, het gesê die Wêreldgesondheidsorganisasie steun die projek omdat hulle dit as 'n voorbeeld in ander lande wil gebruik.
Die Groendruppel-verslag sal voortaan, nes die Bloudruppel-verslag (oor die stand van die land se drinkwater) jaarliks gepubliseer word.
Benewens dié verslag het die departement ook einde verlede jaar 'n landwye risikobepaling van al die rioolsuiweringsaanlegte gedoen om die "omvang van die probleem te verstaan", het Manus gese.
http://www.beeld.com/Suid-Afrika/Nuus/Toilette-spoel-%E2%80%93-dis-genoeg-vir-Sonjica-20100429http://www.beeld.com/Suid-Afrika/Nuus/Toilette-spoel-%E2%80%93-dis-genoeg-vir-Sonjica-20100429